钦定古今图书集成/明伦汇编/氏族典/第245卷 > 张伯威
## 钦定古今图书集成/明伦汇编/氏族典/第245卷 > 张伯威

按《宋史张伯威传》：“伯威，大安军人，武翼大夫，御前前军正将祥之子。绍熙元年，武举进士，调神泉尉。大母
黄，年九十八，不忍之官，黄得血痢疾，濒殆，伯威剔左
臂肉食之，遂愈。继母杨因姑病笃，惊而成疾，伯威复
剔臂肉作粥以进，其疾亦愈。伯威妹嫁崔均，其姑王
疾，妹亦剔左臂肉作粥以进，达旦即愈。”知大安军罗
植即伯威所居，立“纯孝坊。”崔均所居，立“孝妇坊。”